Tom Kruz filmdagi sahna uchun bir necha marotaba ekstremal tarzda parashyutdan sakradi

Tom Kruz “Bajarib bo‘lmas topshiriq: Oqibatlar” filmini suratga olish jarayonida bir necha marotaba parashyutdan ekstremal sakrashlarni amalga oshirdi. Suratga olish jarayonlari kadrlarini Paramount Pictures kompaniyasi o‘zining YouTube kanalida e’lon qilgan.

Aktyor 7 kilometr balandlikdan sakrab parashyutni yer yuzasiga 600 metr masofa qolganida ochgan. Shu tariqa u uzaytirilgan balandlikdan sakrash (HALO jump)ni amalga oshirgan.
2017-yilning avgustida 55 yoshli Tom Kruz jarohat olgan. Aktyor bitta tomdan ikkinchisiga sakragan va devorga urilib, bilagini sindirgan. Natijada suratga olish jarayonlari ikki oyga to‘xtatilgan.